**XIII. DRŽAVNO TEKMOVANJE IZ ZNANJA MLADIH ZGODOVINARJEV**

**ŠOLSKO LETO 2013-14**

**SREDNJE STROKOVNE ŠOLE**

**»RAZPAD VZHODNEGA BLOKA IN PROCES DEMOKRATIZACIJE«**

**Šifra:**

**Doseženo število točk:**

Spoštovana tekmovalka, spoštovani tekmovalec!

Testna pola, ki jo imate pred seboj, je sestavljena iz 15 nalog in vsebuje 60 točk.

Naloge pozorno preberite in jih rešite po svojih najboljših močeh.

Če se zmotite, odgovor prečrtajte in zraven napišite popravek.

Veliko uspeha pri reševanju Vam želi Organizacijski odbor tekmovanja

1. Maja 1980 je v Kliničnem centru v Ljubljani umrl Josip Broz Tito. Njegovi nasledniki so obljubili, da bodo vladali v skladu z geslom »Tudi po Titu Tito«.
2. Kaj je to geslo pomenilo za nadaljnji razvoj države? (1)
3. Kako se je imenovalo kolektivno vodstvo države, ki je vodilo Jugoslavijo po Titovi smrti? (1)
4. V 80-ih letih 20. stoletja je Jugoslavijo prizadela huda gospodarska kriza. Podatke o stanju so pred smrtjo Josipa Broza Tita skrivali. Preberi besedilo in odgovori na vprašanja.

»Leta 1975 je Jugoslavija dolgovala 6584 milijonov dolarjev, konec leta 1983 pa že 20 501 milijon. Neproduktivni socialistični giganti (Železarna Smederevo, makedonski Feni, Jugoslovanski naftovod in razna druga podjetja /…/) so dobili velikanske vsote. /…/ Leta 1981 je inflacija v državi znašala 45% (leta 1985 že 80%, proti koncu 80. let pa je Jugoslavija zašla v hiperinflacijo). Država ni mogla več plačevati uvožene nafte, opreme in surovin, začele so se redukcije električnega toka, s trga so izginile številne dobrine,/…/. Standard je v 5 letih (od 1979 do 1984) padel za 34% /…/«

Vir: Slovenska kronika 20. stoletja (več avtorjev; ur. Marjan Drnovšek, Drago Bajt, fotografija Marjan Paternoster), Ljubljana : Nova revija, 1997, str. 377

1. Navedite razlog, zaradi katerega se je Jugoslavija zadolževala. (1)


b) Kaj označuje pojem inflacija? (1)

1. Kako sta inflacija in gospodarska kriza vplivali na življenje navadnih ljudi? Navedite dva primera. (2)
2. Katerih dobrin, ki so nam danes samoumevne je v 80-ih letih 20. stoletja v Jugoslaviji primanjkovalo? Navedite primer ene dobrine. (1)
3. Jugoslovanski politiki gospodarske krize v državi ni uspelo rešiti.
4. Navedite dva razloga, zakaj ni prišlo do rešitve gospodarske krize. (2)
5. Nekatera podjetja v Jugoslaviji so uspešno prebrodila krizne razmere. Na kakšen način jim je to uspelo? (1)
6. Nekatere republike Jugoslavije so zagovarjale bolj centralistično, druge pa bolj federalistično ureditev države.

a) Kakšno ureditev države so zagovarjali tisti, ki so bili za federalizem? (1)

1. Kakšno ureditev države so zagovarjali tisti, ki so bili za centralizem? (1)

Oglejte si zemljevid in odgovorite na vprašanje.



Vir: Mali zgodovinski atlas, Modrijan : Ljubljana, 2012, str. 84


1. Iz zemljevida izpišite tisto republiko, ki je v 80-ih letih 20. stoletja najglasneje zagovarjala federalizem, in tisto, ki je najglasneje zagovarjala centralizem. (2)
2. V Republiki Sloveniji se je leta 1983 odvijal boj proti »skupnim izobraževalnim jedrom«.
3. Kaj pomeni pojem »skupna izobraževalna jedra«? (1)
4. Kako bi se t.i. »skupna izobraževalna jedra« odražala pri pouku književnosti v posameznih republikah? (1)
5. Katero društvo, ki je združevalo izobražence, se je tedaj postavilo v bran samostojni šolski in kulturni politiki? (1)
6. V začetku 80ih let 20. stoletja se je med mlajšimi slovenskimi ustvarjalci pojavil Neue Slowenische Kunst (NSK).



Vir: <http://upload.wikimedia.org/wikipedia/commons/7/7c/NSK_Logo.jpg>

1. V katerem slovenskem mestu je nastal NSK? (1)
2. Kaj so oblasti očitale ustvarjalcem iz skupine NSK? Navedite en primer. (1)
3. V 80-ih letih 20. stoletja se začnejo tudi spraševanja o pomenu in vlogi skupne jugoslovanske armade (JLA).

Oglejte si sliko in odgovorite na vprašanja.



Vir: Slovenska kronika 20. stoletja (več avtorjev; ur. Marjan Drnovšek, Drago Bajt, fotografija Marjan Paternoster), Ljubljana : Nova revija, 1997, str. 409

1. V katerem časopisu je bil objavljen članek o tedanjem jugoslovanskem vojaškem ministru admiralu Branku Mamuli z naslovom »Mamula go home«? (1)
2. Natančno napišite, česa je uredništvo časopisa obtožilo admirala Branka Mamulo? (2)
3. Kako se je na članek »Mamula go home« odzvala JLA? (1)
4. Navedite primer še ene zgodbe, ki je bila objavljena v istem časopisu in je obravnavala temo, o kateri je bilo v tedanji Jugoslaviji prepovedano razpravljati. (1)
5. Leta 1988 je izbruhnila afera JBTZ.



Vir: Slovenska kronika 20. stoletja (več avtorjev; ur. Marjan Drnovšek, Drago Bajt, fotografija Marjan Paternoster), Ljubljana : Nova revija, 1997, str. 412

1. Pojasnite ime »afera JBTZ«. (1)
2. Natančno napišite, česa so bili aretirani obtoženi? (2)
3. Kako so se odzvali prebivalci Slovenije na proces pred vojaškim sodiščem? (1)
4. Kako se je imenovala civilnodružbena organizacija, ki je bila ustanovljena za varstvo pravic aretirane četverice? (1)
5. Konec februarja 1989 so različne organizacije in združenja v Cankarjevem domu v Ljubljani priredile zborovanje pod imenom »Za mir in sožitje ter proti uvedbi izrednega stanja na Kosovu«.
6. Kaj je bil vzrok in kaj povod za razmere na Kosovu v letu 1988? (2)

Vzrok:

Povod:

1. Kako je zborovanje v Cankarjevem domu vplivalo na odnose med Srbijo in Slovenijo? Navedite en primer. (1)
2. Preberite besedilo in odgovorite na vprašanja.

|  |
| --- |
| Majniška deklaracija 1989  »/…/ Podpisniki te listine izjavljamo in sporočamo:   1. **da hočemo** živeti v suvereni državi slovenskega naroda; 2. **kot suverena država** bomo samostojno odločali o povezavah z južnoslovanskimi in drugimi narodi v okviru prenovljene Evrope; 3. **glede na zgodovinska prizadevanja slovenskega naroda za politično samostojnost je slovenska država lahko utemeljena le na:**  * Spoštovanju človekovih pravic in svoboščin, * Demokraciji, ki vključuje politični pluralizem, * Družbeni ureditvi, ki zagotavlja duhovno in gmotno blaginjo v skladu z naravnimi danostmi in v skladu s človeškimi zmožnostmi državljanov Slovenije.   Društvo slovenskih pisateljev  Slovenska demokratična zveza  Slovenska kmečka zveza  Slovensko krščansko socialno gibanje  Socialdemokratska zveza Slovenije  8. maja 1989  Vir: Slovenska kronika 20. stoletja (več avtorjev; ur. Marjan Drnovšek, Drago Bajt, fotografija Marjan Paternoster), Ljubljana : Nova revija, 1997, str. 422 |

1. Kdo je prebral besedilo Majniške deklaracije in ob kateri priložnosti? (2)
2. Kdo so bili podpisniki Majniške deklaracije? (1)
3. Kakšno politično ureditev so zahtevali podpisniki Majniške deklaracije? (1)
4. Kaj se da razbrati o usodi Jugoslavije iz besedila Majniške deklaracije? (1)
5. Tudi tedanja komunistična oblast je pripravila svoj program. Kako se je imenoval? (1)
6. V čem je bila glavna razlika med programom Majniške deklaracije in programom, ki ga je pripravila komunistična oblast? (1)
7. Oglejte si karikaturo in odgovorite na vprašanja.



Vir: Slovenska kronika 20. stoletja (več avtorjev; ur. Marjan Drnovšek, Drago Bajt, fotografija

Marjan Paternoster), Ljubljana : Nova revija, 1997, str. 427

1. Zgornja karikatura je nastala ob »mitingu resnice«, ki je bil napovedan v Ljubljani 1. decembra 1989. Kaj je bila simbolika tega datuma? (1)
2. Kateri protestniki naj bi prišli v Ljubljano in zakaj? (2)
3. Koga na karikaturi predstavljata človeka pred tablo? (1)
4. Aprila 1990 so bile v Sloveniji prve povojne večstrankarske volitve, na katerih je zmagala koalicija DEMOS.

Preberite besedilo o ustanovitvi DEMOS-a in odgovorite na vprašanja.

»/…/ Tako je že dva tedna po razpadu »okrogle mize« prišlo do prvega sestanka predstavnikov Kmečke zveze, Socialdemokratske zveze in Demokratske zveze, na katerem so sklenili, da se začnejo sistematično pogajati o ustanovitvi skupne predvolilne koalicije. /…/«

Vir: Slovenska kronika 20. Stoletja (več avtorjev; ur. Marjan Drnovšek, Drago Bajt, fotografija Marjan Paternoster), Ljubljana : Nova revija, 1997, str. 428


1. Kako so se imenovale predhodnice političnih strank in katerega leta so začele nastajati? (2)
2. Kdo so bile prve tri članice DEMOS-a? (1)
3. Navedite razlog, zaradi katerega so ustanovile koalicijo? (1)
4. Povežite ime funkcije z njenim prvim nosilcem, tako, da številko pred imenom prepišeš na prazno črto pred imenom funkcije. (3)

\_\_\_ Predsednik vlade A France Bučar

\_\_\_ Predsednik skupščine B Lojze Peterle

\_\_\_ Predsednik republike C Milan Kučan

1. Poglejte zemljevid in odgovorite na vprašanji.



Vir: Mali zgodovinski atlas, Modrijan : Ljubljana, 2012, str. 88

1. Navedite datum začetka vojne za samostojno Slovenijo. (1)
2. Proti katerim ciljem je bila usmerjena večina letalskih in tankovskih napadov, ki jih je v Sloveniji izvedla Jugoslovanska ljudska armada? Odgovor utemeljite s podatkom, ki ste ga dobili na zemljevidu. (2)
3. Pojasnite razliko med pojmoma cenzura in samocenzura. (2)
4. Kdo je v uredništvih medijskih hiš pri nadzoru nad vsebino medijev imel glavno besedo? (1)
5. Preberite besedilo in odgovorite na vprašanje.

Primer 1: Leta 1982 so številko 11/12 študentskega časopisa Tribuna zaplenili, ker je v njem bilo objavljeno pismo namenjeno predsedstvu Jugoslavije.

Primer 2: Leta 1982 je bila zaplenjena številka 9 revije Otrok in družina zaradi naslovnice, ki kaže mati z otrokom, ki ima sklenjene roke kot pri molitvi.

Prirejeno po: Temna stran meseca : kratka zgodovina totalitarizma v Sloveniji, ur. Drago Jančar - Ljubljana : Nova revija, 1998, str. 367-368

V obeh primerih so oblasti ocenile, da vsebina zaplenjenega medija spodkopava državno ureditev. Pojasnite odločitev države v obeh primerih. (2)

Primer 1:

Primer 2:

1. Oglejte si sliko in odgovorite na vprašanji.



Vir: <https://www.google.si/search?q=pankrti&rlz>

1. Kaj so oblasti očitale punk skupinam? (1)
2. Katera politična organizacija je prva začela zagovarjati pravico do poslušanja punk glasbe? (1)